CELEX: C2004/273/33
Language: el
Date: 2004-11-06 00:00:00
Title: Υπόθεση C-390/04: Αίτηση για την έκδοση προδικαστικής αποφάσεως, που υπέβαλε το Regeringsrätten με διάταξη της 7ης Σεπτεμβρίου 2004 στην υπόθεση GöteborgsOperan AB κατά Skatteverket

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/19
            
         Αίτηση για την έκδοση προδικαστικής αποφάσεως, που υπέβαλε το Regeringsrätten με διάταξη της 7ης Σεπτεμβρίου 2004 στην υπόθεση GöteborgsOperan AB κατά Skatteverket
   (Υπόθεση C-390/04)
   (2004/C 273/33)
   Με διάταξη της 7ης Σεπτεμβρίου 2004, η οποία περιήλθε στη Γραμματεία του Δικαστηρίου στις 13 Σεπτεμβρίου 2004, το Regeringsrätten, στο πλαίσιο της διαφοράς μεταξύ GöteborgsOperan AB και Skatteverket, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των ακόλουθων ερωτημάτων:
   
               1.
            
            
               Συνάδει με τις διατάξεις των άρθρων 17 και 19, παράγραφος 1, πρώτο εδάφιο, δεύτερη περίπτωση, της έκτης οδηγίας (1) το να συνυπολογίζονται οι επιδοτήσεις που αναφέρονται στην τελευταία αυτή διάταξη κατά τον καθορισμό του δικαιώματος προς έκπτωση του φόρου επί των εισροών, ακόμη και στις περιπτώσεις όπου ο φόρος επί των εισροών αφορά αγαθά και υπηρεσίες που χρησιμοποιούνται μόνο για πράξεις που άλλως δημιουργούν δικαίωμα προς έκπτωση του φόρου προστιθέμενης αξίας;
               Αν η απάντηση στο πρώτο ερώτημα είναι καταφατική, ζητείται η απάντηση στα ακόλουθα ερωτήματα:
            
         
               2.
            
            
               Συνάδει με τη διάταξη περί επιδοτήσεων του άρθρου 19, παράγραφος 1, πρώτο εδάφιο, δεύτερη περίπτωση, της έκτης οδηγίας το να εφαρμόζεται, για λόγους ουδετερότητας του ανταγωνισμού ή για άλλους λόγους, η εν λόγω διάταξη μόνο σε ορισμένους ειδικώς επιλεγέντες από τα κράτη μέλη τομείς;
            
         
               3.
            
            
               Πρέπει η διάταξη περί επιδοτήσεων του άρθρου 19, παράγραφος 1, πρώτο εδάφιο, δεύτερη περίπτωση, της έκτης οδηγίας να θεωρηθεί ότι περιλαμβάνει και μια οικονομική ενίσχυση την οποία μια περιφέρεια καταβάλλει σε διαρκή βάση σε μια εταιρεία της οποίας είναι εξ ολοκλήρου κύριος προκειμένου η εταιρεία αυτή να ασκεί πολιτιστική δραστηριότητα η οποία θα μπορούσε να ασκείται ευθέως από την περιφέρεια; Έχει σημασία αν η ενίσχυση καταβάλλεται από μια άλλη εταιρεία που ανήκει στην περιφέρεια και η οποία είναι μητρική εταιρεία της πρώτης εταιρείας;
            
         
      (1)  Οδηγία 77/388/EΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (EΕ L 145 σ. 1· ειδ. έκδ. 09/01, σ. 54).